Vesti online / Vesti / Srbija / Borisov dobio orden: Bugarska će uvek podržavati Srbiju\nBorisov dobio orden: Bugarska će uvek podržavati Srbiju\nPovodom Sretenja, dana državnosti i ustavnosti Srbije, predsednik Republike Aleksandar Vučić odlikovao je danas premijera Bugarske Bojka Borisova ordenom Republike Srbije na lenti za izuzetne zasluge u razvijanju i učvršćivanju miroljubive saradnje i prijateljskih odnosa između dve zemlje.\nBojko Borisov i Aleksandar Vučić\n- Čestitam praznik, da budete živi i zdravi, da nas sve Bog sačuva kao hrišćane. Hvala u ime svih u Bugarskoj koji su uložili napore tokom predsedavanja EU i koji veruju da je Srbija nerazdvojni deo Evrope, kao i da će Srbija uskoro postati član Evropske unije - rekao je Borisov.\nPoručio je da želi da Srbija, sused Bugarske, bude deo Evropske unije i da zajedno rade na infrastrukturnim projektima, gasnim stanicama i da razvijaju turizam i sport.\nBorisov je istakao da će dve zemlje sarađivati ubuduće.\n- Ma koliko da su teške odluke koje treba da donosimo posle ratova, verujem i vidim da Srbija ide pravim putem. Najviša vrednost je prijateljstvo i mir među narodima, upravo smo takve vrednosti izgradili sa vama - poručio je Borisov.\nKaže da će Bugarska, kao sused Srbije učiniti sve najbolje što može za Srbiju.\n- Sa Vučićem idemo putem prijateljstva i realizacije projekata - istakao je bugarski premijer.\nEKONOMIJA Borisov: Nemačka automobilska industrija voli Bugarsku\nEX YU Makedonci srušili bugarski spomenik na Kajmakčalanu, Borisov besan kao ris!


Proizvodnja litijuma šansa Srbije - Bizlife.rs\nProizvodnja litijuma šansa Srbije\n20:32 Beograd, 05/02/2012\nU Srbiji bi do 2020. godine moglo da se proizvodi više od 90 odsto evropske proizvodnje litijuma i oko 10 odsto svetske proizvodnje tog minerala.\nLitijum je za sada jedini mineral u Srbiji čija će buduća proizvodnja, priprema i prerada imati određeni uticaj na svetsko tržište, navodi se u Strategiji upravljanja mineralnim resursima do 2030. godine.\nJadarski basen kod Loznice sadrži oko 227 miliona tona tona rude jadarita, iz koga je moguće dobijati litijum-karbonat, bornu kiselinu i natrijum sulfat. To su sirovine za kojima čezne moderno doba, iz kojih se proizvode litijumske baterije za mobilne telefone, kompjutere i automobile na hibridni i električni pogon.\nPrema dosadašnjim istraživanjima, iz Jadarskog basena bi moglo da se dobije 1,6 miliona tona litijum-karbonata i 1,8 miliona tona borne kiseline. Jadarski basen sa količinama i sadržajem litijuma i bora u rudi jedan je od najznačajnijih u svetu, navodi se u Strategiji u kojoj je procenjeno da će Srbija do 2020. ostvarivati godišnji prihod od proizvodnje litijuma u iznosu od oko 124 miliona dolara, odnosno najviše do 18 odsto ukupnih prihoda od proizvodnje svih metaličnih mineralnih sirovina u zemlji.\nJedna od najvećih svetskih kompanija u rudarstvu australijska firma Rio Tinto istražuje i zainteresovana je za otvaranje rudnika jadarita kod Loznice.


Kopa se tunel ispod Kadinjače | Skandalozno\nPredsednici Užica i Bajine Bašte potpisali su ugovor o izradi Idejnog projekta i Plana detaljne regulacije za tunel ispod Kadinjače.\nRok za izradu projektne dokumentacije je 300 dana, ali se nadamo da će Institut za puteve uspeti za dosta kraće vreme da završi ovaj posao“, istakao je gradonačelnik Užica Tihomir Petković i dodao da će Grad Užice zajedno sa Opštinom Bajina Bašta i Putevima Srbije pokušati da po izradi projektne dokumentacije, u što kraćem periodu obezbede sredstva za njegovu realizaciju, navodi se na sajtu Grada Užica.\n„Ovaj projekat je veoma značajan za grad Užice ne samo iz razloga što se Užice otvara u tom pravcu, prema bratskoj opštini Bajina Bašta i istočnoj Bosni i Republici Srpskoj, već je bitno i zbog toga jer se nadamo da ćemo izgradnjom ovog tunela ponovo početi da pričamo o izgradnji obilaznice oko Grada Užica”, izjavio je Petković.\nTunel će biti dug 1.344 metra i uz njega bi se gradila dva mosta – jedan dužine 225, drugi 62 metra. Ulaz u iz pravca Bajine Bašte, računajući i pristupni put, bio bi u ataru sela Zaglavak, dok bi izlaz bio u Volujačkom polju na teritoriji Užica.\nProlaz ispod brda mimoići će deo brda na kome se nalazi spomen-kompleks posvećen borcima Radničkog bataljona.\nProjekat obilaznice u koji je Vlada Srbije uložila do sada oko 3 miliona evra, a koji je stao sa realizacijom pre 10-tak godina, je veoma zahtevan projekat, vredan oko 20 miliona evra ali verujemo da ćemo zajedno sa ovim tunelom i izgradnjom Koridora 11 do Požege i njegovim nastavkom prema Višegradu praktično rešiti sve ključne saobraćajne probleme grada Užica, rekao je Petković.\n„Ovo je veliki dan za opštinu Bajina Bašta, nastavak započetog posla iz 2014. godine kada smo od delegacije EU u Srbiji dobili sredstva za finansiranje Idejnog rešenja i Generalnog projekta. Ovde je u bukvalnom smislu u pitanju opstanak Bajine Bašte i mi ćemo izgradnjom tunela ispod Kadinjače i obilaznice oko Užica imati brzu vezu sa autoputem odnosno Koridorom 11 i u ovom trenutku nam je veoma bitno da Bajina Bašta postane predgrađe Užica, da Užičani mogu da izađu na Drinu i da se Podrinje otvori za Srbiju“ istakao je predsednik opštine Bajina Bašta Radomir Filipović.\nBudite prvi sa komentarom na članku "Povezuju se Užice i Bajina Bašta: Kopa se tunel ispod Kadinjače"


Miščević: Neće još zajednička strategija EU\nIzvor: B92, 09.Feb.2016, 18:03\nBeograd -- Ne bi šef diplomatije Austrije u Beogradu otvarao temu o smanjenju priliva izbeglica i balkanskoj ruti da se ne traže rešenja, kaže Tanja Miščević.\n"Lančano zatvaranje granica u Evropi dovešće do pomeranja linije prijema izbeglica sve niže ka Evropi, a ta linija negde mora da bude uspostavljena, u Turskoj, ili na tursko-grčkoj granici", rekla je šefica pregovaračkog tima sa EU u Kažiprstu >> Pročitaj celu vest na sajtu B92 << B92 i dodala da treba obezbediti i da oni koji su u Evropi zaista i nađu nekakav human tretman.\n"To jeste jedno od pitanja na koje i države članice, a i mi, moramo tražiti i dobiti odgovor", kaže Miščević.\nOna smatra da je realno očekivati da se donese zajednička strategija u EU na nivou svih država kada je problem migranata u pitanju i navodi da je prošle godine na sedam od 10 sastanaka šefova ili država vlada EU tema razgovora bila upravo migrantska kriza.\n"Da li je realno da se ta strategija donese danas - ne, odnosno nikako ne ovih dana, jer EU, a i mi, kao deo rešenja za migrantsku krizu, treba zajedno da odgovorimo na nekoliko pitanja - kako rešiti pitanje Sirije, odnosa sa Turskom o prihvatu migranata i najvećeg talasa, a onda kako rešiti pitanje migranata koji su trenutno u Evropi, ko su migranti, a ko azilanti i saradnja država na balkanskoj ruti", kaže Miščević.\nPrema njenim rečima, "možda izgleda čudno", ali u ovoj situaciji Srbija je pokazala da ume da se ponaša evropski, odnosno da zajednički odgovara na izazove sa evropskom porodicom.\n"Znamo šta su to evropske vrednosti i humano i u skladu sa evropskim standardima tretiramo migrante, tako da migrantska kriza nije nam donela negativno brojanje, već naprotiv, jedno bolje razumevanje kapaciteta Srbije da razmišlja", rekla je Miščević.\nOna je navela da trenutna situacija u Evropi uopšte nije pogodna za dalje proširenje, zahteva potpuno angažovanje i oko migranata, ali i oko britanskog referenduma.\nAkter: Traže se rešenja za tokove migranata\nMiščević: Traže se rešenja za tokove migranata\nIzvor: NoviMagazin.rs, 09.Feb.2016\nNe bi ministar spoljnih poslova Austrije Sebastijan Kurc danas otvarao temu o smanjenju priliva izbeglica i rešenju za zemlje balkanske rute da se o pitanjima tokova migranata ne razmišlja i da se ne traže rešenja, izjavila je danas šefica pregovaračkog tima sa EU Tanja Miščević..."Lančano...\n11:34: OD KRVAVE MERI DO ELIZABET TEJLOR Ovaj UKLETI BISER rastura brako...\n11:34: Pompeo nakon Ankare u Jerusalemu i Bruxellesu\n11:34: PRIČA O MAJCI I SINU Dušan je prešao hiljade kilometara i gled...\n11:33: Lideri EU bez dogovora o Severnoj Makedoniji i Albaniji\n11:33: Cisterna sa pijaćom vodom za selo Rujnik i ostale servisne infor...\n11:33: Lalatović: Možda i najteža utakmica sezone; Vučić: Biće te...\n11:33: League of Legends dolazi na mobilne telefone i konzole - Pogledaj...\n11:33: POJELA GA SUJETA?! Tomović pokušavao na svaki način da VRATI M...\n11:33: SUDIJA, POROTA I DŽELAT! Mina NESIGURNA u Tomovićeve EMOCIJE, o...\n11:32: Budućnost se rastala sa Subotićem\n11:32: Galerija: Električni "Šveđanin" – Volvo XC40 Recharge\n11:32: Kolicima prebacivali 30 kg marihuane preko granice\n11:32: Protest advokata danas ispred Advokatske komore Srbije\n11:31: Kongres „Ishrana budućnosti“\n11:31: AMSS apeluje da profesionalni vozači obezbede sertifikat i kvali...


pink.rs | Brnabić: Kancelarija UN za projektne usluge u Beogradu, lakša realizacija programa\nPremijerka Ana Brnabić razgovarala je danas sa podsekretarkom i izvršnom direktorkom Kancelarije UN za projektne usluge (UNOPS) Grete Faremo o aktuelnim projektima ove kancelarije u Srbiji i mogućnostima daljeg unapređenja saradnje.\nPremijerka Brnabić zahvalila je na dosadašnjoj pomoći UNOPS-a u realizaciji brojnih projekata, a pre svega, za pomoć u sanaciji štete od poplava u prethodnim godinama.\nPrema njenim rečima, za Srbiju su od velikog značaja i projekti Kancelarije vezani za integrisanje zdravstvenog informacionog sistema i usklađivanje zdravstvenog sistema sa normama i standardima Evropske unije, kao i projekti za unapređenje društveno-ekonomskog položaja osetljivih grupa u našem društvu.\nGrete Faremo istakla je da je jedan od ciljeva UNOPS-a stvaranje dugoročnog sistema podrške Srbiji, navodeći da je veoma zadovoljna dosadašnjom saradnjom sa Vladom Srbije.\nRazgovarano je da jedan od vidova buduće saradnje bude intenzivnija pomoć i podrška mladima u Srbiji, kao nastavak dosadašnjih aktivnosti vlade u ovoj oblasti - ulaganje u inovacione tehnologije i start-ap sisteme i uvođenje inovacionih tehnologija u obrazovni sistem osnovnih škola u Srbiji.\nPremijerka je rekla da će stupanje na snagu Sporazuma o otvaranju Kancelarije UNOPS-a u Beogradu u značajnoj meri olakšati realizaciju započetih projekata i omogućiti bolju saradnju sa ovom organizacijom, saopštila je vladina Kancelarija za saradnju s medijima.


SFOR nema naznaka o bilo kakvoj terorističkoj organizaciji u BiH - 2004-10-26\nKomentirajući pisanje medija i najnovije tvrdnje savjetnika u američkom Kongresu, Jozefa Bodanskog, da su u Zenici obučavani islamski teroristi koji su sada aktivni u Bagdadu i drugim dijelovima svijeta, ministar inozemnih poslova BiH Mladen Ivanić je na pres konferenciji u Sarajevu rekao da "BiH mora svaki konkretan slučaj da ispita do kraja, a ne da ga ignoriše".\nIvanić upozorava da problem BiH nije samo saradnja sa Hagom, već i ignoriranje, kako je rekao, brojnih navoda o postojanju Al Qaide u BH.\nIvanić je izjavio da nema naznaka da agenti FBI provjeravaju eventualne bosanskohercegovačke veze sa međunarodnim terorizmom, te da je saradnja institucija BiH sa FBI u nadležnosti Ministarstva sigurnosti BiH.\nSFOR nema čvrstih dokaza o postojanju bilo kakve terorističke organizacije koja djeluje u BiH, rekao je danas glasnogovornik SFOR-a Mark Houp,dodavši da neće spekulirati o mišljenjima pojedinaca.\nMinistarstvo unutarnjih poslova FBiH, također nema informacije koje bi potvrdile izjavu g Bodanskog.\nBosanskohercegovački mediji prenijeli su izjavu Jozefa Bodanskog, glavnog savjetnika u Odjeljenju za pitanja terorizma i nekonvencionalnog ratovanja u američkom Kongresu da su u Zenici obučavani islamski teroristi, koji su nedavno djelovali u Bagdadu, te da u BiH postoji teroristička mreža čije su skupine odgovorne Osami bin Ladenu.


OBNOVA ZADRUGARSTVA: ITALIJANI PODSTIČU STOČARSTVO U SRBIJI – ВОЈВОЂАНСКE\nOBNOVA ZADRUGARSTVA: ITALIJANI PODSTIČU STOČARSTVO U SRBIJI\nLala 16/11/2018\trazvoj poljoprivrede\n„Prisutni smo u raznim delovima Evrope i nameravamo da razvijemo svoj posao na tržištu Balkana, a pre svega u Srbiji. Veoma smo zainteresovani da otkup sirovina kože, a potom i za prodaju transformirane sirovine proizvođačima obuće i nameštaja“, objasnio je Flavio Zabeo, vlasnik kompanije.\n„Danas imamo priliku da na ovom poslu povežemo italijanskog proizvođača sa Zadružnim savezom Srbije, a u cilju otkupa i dalje prerade kože u Srbiji. Ovo je šansa za zadruge u Srbiji da ponovo pokrenu otkupne centre za kožu i povezivanje sa inostranim partnerima kako bi plasirali svoju robu i proizvode van granica Srbije. Zahvaljujem se predstavnicima ove italijanske kompanije što se prepoznali potencijal srpskih zadruga u oblasti stočarstva i što su podržali akciju „500 zadruga u 500 sela“ Srbije“, naglasio je Božić.\nPrevious Previous post: МАЊИНСКИ МЕДИЈИ СУ ДЕО КУЛТУРНОГ НАСЛЕЂА\nNext Next post: SRBIJA MEĐU 10 NAJVEĆIH IZVOZNIKA PŠENICE I KUKURUZA


Kako se namještaju fudbalske utakmice u BiH: Ko je u policiji progovorio, a ko je spreman da se…\nPet osoba, privedenih u akciji VAR koju je po nalogu Tužilaštva BiH sprovela Državna agencija za istrage i zaštitu, predati su jutros u nadležnost Tužilaštvu BiH. Saznajemo da će tužilaštvo tražiti određivanje jednomjesečnog pritvora, kako…\nMladi nogometaši doživotno suspendovani zbog namještanja\nEvropska nogometna asocijacija (UEFA) suspendovala je šestoricu mladih reprezentativaca Malte, pri čemu dvojicu doživotno, zbog namještanja utakmica, prenose agencije. Iz evropske kuće nogometa navode da su Emanuel Briffa i Kyle Cesare…\nCENER JE TVOJ! Poslušajte kako se namješta u Premijer ligi BiH\nUO FK Olimpic na sjednici održanoj 7. maja 2017. godine analizirao je dešavanja na utakmici 7. kola Lige za opstanak između NK Metalleghe BSI i FK Olimpic odigranoj prethodnog vikenda u Banjoj Luci U skladu sa donesenim odlukama iz…\nKontroverza trese Italiju: Štimanje na meču Juve – Inter?\nNeobična situacija viđena je na nedavnom susretu između Juventusa i Intera, a zbog čeka su pojedini italijanski mediji iznijeli i sumnje u namještanje meča. Sredinom drugog poluvremena Inter je napadao po desnoj strani, ali je Perišiću…\nZbog sumnje o namještanju istražuje se meč mladih selekcija Malte i Crne Gore\nDuel mladih reprezentacija Malte i Crne Gore nalazi se pod istragom zbog mogućeg namještanja, objavio je danas Fudbalska savez Malte. S druge strane, iz Fudbalskog saveza Crne Gore odbacili bilo kakve navode o namještanju, javlja Anadolu…


Volfgang Išinger, predsedavajući Minhenskog bezbednosnog foruma\nVolfgang Išinger, dugogodišnji visoki diplomata i predsedavajući poznatog Minhenskog bezbednosnog foruma, vodio je ovih dana razgovor sa akademikom Volterom Raselom Midom, jednim od vodećih američkih poznavalaca uspona i padova transatlantskih odnosa.\nGlavni povod razgovora je Išingerova nova knjiga „Svet u opasnosti“, koja ispituje osnovne uzroke trenutnih transatlantskih tenzija i sugeriše kako Evropa može uspešno da odgovori na taj, ali i na druge bitne izazove sa kojima se kontinent suočava.\nImajući u vidu transatlantska trvenja tokom proteklog četvorogodišnjeg predsedničkog mandata Donalda Trampa, Midovo početno pitanje odnosilo se na evropske odjeke predsedničkih izbora u SAD:\n“Prisutna je velika euforija u Evropi zbog Bajdenovog izbora za predsednika SAD. Lično sam takođe zadovoljan, jer smatram da je ovo dobar razvoj događaja. Međutim, upozoravam na preteranu euforiju. Postojeće teškoće u transatlantskim odnosima neće nestati preko noći, pre svega zbog bilateralnih trgovinskih pitanja, kao i sporova oko evropskog udela u održavanju NATO-a, pa i bezbednosti ukupnog kontinenta, koji već dugo traju,” kaže Išinger.\nOn se posebno osvrnuo na ranija nastojanja Nemačke da preuzme značajniju bezbednosnu ulogu u Evropi.\n“Na Minhenskom forumu 2014. po prvi put se čulo (u govoru tadašnje nemačke ministarke odbrane Ursule fon der Lajen) da bi Nemačka trebalo da se probudi i prihvati veću ulogu u upravljanju Evropom, i u globalnim poslovima. Međutim ubrzo je usledila ruska aneksija Krima, što je iz temelja poremetilo dotadašnju evropsku bezbednosnu osnovu. Gotovo istovermeno, Belu kuću je preuzeo Donald Tramp sa kojim je Angela Merkel razgovarala prilikom svoje posete Vašingtonu 2017. Po povratku kući, kancelarka je održala govor naciji u kojem je istakla da Nemačka više ne može da računa na bezbednosnu zaštitu SAD”, navodi Išinger, koji nastavlja:\n“Bio je to trenutak koji je obeležio kraj raja u kojem je Nemačka živela decenijama. Sve do tada bila je okružena evropskim partnerima i NATO prijateljima, što je omogućilo da Nemačka smanjuje svoju vojsku i svoje vojne izdatke“.\nNi Bajdenov izbor neće promeniti američki stav da članice NATO-a treba ravnopravno da doprinose budžetu zajedničkog odbrambenog saveza, dodaje Išinger.\nNa Midovo pitanje da li bi politika prema Kini mogla da predstavlja još jedan kamen spoticanja između transatlanskih partnera, nemački diplomata predlaže rešenje - osnivanje komisije na nivou dva potpredsednika SAD i EU - koja bi utvrdila zajedničku politiku prema Kini:\nEksperti: Amerika i Evropa će ravnopravno odlučivati o budućnosti NATO-a\n“Ne bi trebalo da očekujemo da Bajden bude blag prema Kini. Američki Kongres nije prijateljski raspoložen u odnosu na Kinu. A to znači da će za nas u EU, smišljanje konsultativnog aranžmana sa SAD da se složimo ili ne, ili da zajedno radimo u našim odnosima sa Kinom, predstavljati ozbiljan izazov“.\nNa kraju razgovora, autor knjige “Svet u opasnosti” istakao je da bi nesloga između transatlantskih partnera mogla da potraje i posle Trampovog mandata.\n“Trampova era proizvela je element značajnog uzajamnog nepoverenja, koje neće automatski nestati, jer čak i ako Trampa nema 20. januara, Trampova biračka baza od 70 miliona ljudi i dalje će postojati. Nije garantovano da se za koju godinu ne pojavi nova varijanta Trampa. U trenutku u kojem smo, postavlja se pitanje pouzdanosti i održivosti američkih transatlantskih pozicija koje traju od Drugog svetskog rata do danas,” zaključio je Volfgang Išinger.


Brnabić ni reči o Karadžiću\nBy Milos Mitrovic / Објављено на: March 28, 2019\nNi sedam dana nakon izricanja doživotne kazne zatvora Radovanu Karadžiću, srpski zvaničnici nemaju komentar na tu odluku Haškog tribunala.\nPredsednica Vlade Srbije Ana Brnabić nije želela da komentariše presudu kojom je nekadašnji lider bosanskih Srba osuđen zbog genocida, ratnih zločina i zločina protiv čovečnosti.\nBrnabić je u sredu podsetila da su „Vlada i predsednik Srbije još prilikom izricanja prvostepene presude“ – 40 godina zatvora što je presuda iz 2016. godine – izneli „jasan stav“ da je „Srbija fokusirana na budućnost“.\n„Mi ćemo raditi sve što je u našoj moći da dalje razvijamo regionalnu saradnju i stabilnost i da se ne osvrćemo na prošlost“, rekla je Brnabić i ponovila kako „svi zajedno treba da se fokusiramo na budućnost“.\nAgencije prenose da je u Novom Sadu „osvanuo“ grafit na kojem piše: „Radovan Karadžić heroj“. Isti grafit pojavio se prošle nedelje u blizini beogradskog parka Kalemegdan, dok je Srpska radikalna stranka posle izricanja presude u Beogradu organizovala protest.\nVulinu „žao“ što NATO ne priznaje zločin\nIstovremeno, ministar odbrane Aleksandar Vulin navodi da mu je žao što NATO nema hrabrosti da kaže da je bombardovanje Jugoslavije bilo greška, ako ne i strašan zločin.\n“A bio je zločin”, rekao je Aleksandar Vulin komentarišući izjavu generalnog sekretara NATO Jensa Stoltenberga da “bombardovanje nije bilo upereno protiv naroda”.\nNa komemoraciji povodom 20 godina bombardovanja prošle nedelje, predsednik Aleksandar Vučić je pred kamerama plakao. Stručnjaci ocenjuju da se srpski zvaničnici, ali i lideri opozicije, uzdržavaju da govore o bilo kakvoj odgovornosti Srbije za ratove devedesetih.\n„Dok sam gledala nastup predsednika Srbije … pomislila sam kako je lako plakati, odnosno kako je još lakše pretvarati se da plačeš“, rekla je za list Danas Vesna Rakić Vodinelić, profesorka prava.\n„Ako žalimo decu, odnosno, ako predsednik Srbije izražava žaljenje nad decom, pitam se šta je sa žaljenjem nad albanskom decom, šta je sa decom koja nisu srpske nacionalnosti. Njih ne žalimo? Ili, šta je sa Romima, recimo? Ili je žaljenje isključivo vezano samo za one koji su Srbi“, rekla je Rakić Vodinelić.


Ako je suditi po aktuelnoj situaciji na granicama sa susjednim državama, Neum je jedino more koje će ovog ljeta zasigurno biti dostupno građanima RS, pa je sve više onih koji se odlučuju da odmor, ipak, provedu u Srpskoj, uz korištenje turističkih vaučera.\nKako je za Srpskainfo potvrdila Jovana Đurić, portparolka Ministarstva trgovine i turizma RS, do četvrtka se za vaučere prijavilo 876 građana Srpske, a interesovanje iz dana u dan raste.\n– Najviše njih je rezervisalo boravak u banjama i to u hotelima različitih kategorija. Tako, na primjer, u Zdravstveno turističkom centru “Banja Vrućica” ima rezervacija za sve smještajne kapacitete, zavisno od toga kome je šta potrebno i kolika je platežna moć ljudi koji žele da borave u banji – kaže Đurićeva.\nOna dodaje da veliko interesovanje vlada i za destinacije na istoku Republike Srpske, pogotovo za boravak u prirodi.\nPodsjećamo, pravo na turistički vaučer, u vjiednosti od 100 KM, kojim se može platiti dio troškova za smještaj u za to registrovanim objektima, ima svaki punoletni građanin RS. Zainteresovani treba da se na vrlo jednostavan način prijave u Ministarstvo, s tim da pretodno rezervišu boravak u trajanju od najmanje tri noćenja s doručkom. Vaučeri se mogu koristiti i za usluge turističkih agencija, koje su registrovane za vaučer ponudu, s tim da svi ti aranžmani podrazumijevaju isključivo boravak na teritoriji Srpske.\nNoćenje od 35 do 200 maraka\nPrema dosadašnjim prijavama, a biće ih, kažu u resornom ministarstvu još, vaučere je spremno da primi 49 hotela, hostela i prenoćišta, te 18 turističkih agencija, a ponuda je zaista šarolika.\nTako se vaučeri mogu koristiti za boravak u najluksuznijim hotelima u Banjaluci, Trebinju, na Jahorini ili u Tesliću, ali i za prenoćišta, motele, hostele, pačak i za planinske kućice i katune na destinacijama daleko od civilizacije.\nI cijene su, takođe, šarolike, a prema podacima koje su nam dali pružaoci usluga, za jeftinije varijante interesovanje je, očekivano, veće, nego za one skuplje.\nUz banje koje su na vrhu liste prioriteta u penzionerskoj populaciji, mlađi turisti su više zainteresovani za odmor na planinama i uz jezera, a među top destinacije spada i Trebinje, koje nude i pojedine agencije u svojim vaučer paketima.\nDa su razlike u cijenama ponuda itekako izražene, svjedoči i podatak da, recimo, jedna noć sa dručkom i to u “standardnoj”, najjeftijioj sobi, u jednom prestižnom hotelu u Banjaluci košta skoro 200 KM, što znači da bi minimalni boravak potreban za korištenje vaučera za jednu osobu koštao 600 KM, odnosno uz vaučer popust, 500 maraka.\nS druge strane, ima destinacija gdje bi jedna osoba, koja koristi jedan vaučer, za trodnevni boravak morala doplatiti svega nekoliko maraka. Takav aranžman nudi jedan hostel u Trebinju.\n– Kod nas je noćenje sa doručkom oko 35 maraka, što znači da bi gost, koji ostaje tri noći i ima vaučer, trebalo da doplati svega pet maraka. Interesovanja ima, pošto je naš objekat udaljen tek nešto više od kilometra od centra Trebinja, a to znači da bi gost, ako se malo proveseli u nekoj kafani ili vinariji, pa ne želi da sjeda za volan, mogao u hostel da se vrati pješice ili da plati taksi dvije do tri marke – kaže vlasnica hostela Nevena Stanić.\nDodaje da je Trebinje privlačno i za porodice, jer ima nekoliko lijepo uređenih bazena i kupališta, a i sam grad i okolina su izuzetno atraktivni za obilaske.\nRekordna sezona na Sutjesci\nZbog pristupačnih cijena i neobičnih lokacija i smještajnih kapaciteta, turiste iz Srpske privlače i objekti u Nacionalnom Parku Sutjeska, koji nudi, između ostalog, planinske katune nadomak vrha Maglića, te lovačke kuće pored planinskih jezera.\n– Interesovanje za ove objekte je ogromno, kada bi bar pola tih ljudi, koji nas svakodnevno zovu, rezervisalo i iskoristilo smještaj, imali bimo rekordnu sezonu – kaže za Srpskainfo Dejan Pavlović, direktor Nacionalnog parka “Sutjeska”.\nPlanina za omladinu, jezero za porodicu\nTako su, na primer katuni na Prijevoru, najatraktivniji za omladinu koja na letovanje ide grupno, jer jedan katun ima šest ležajeva. Noćenje po osobi košta 32 marke, plus boravišna taksa, tako da bi uz vaučere, trodnevi boravak na ovom mjestu, daleko od civilizacije, bio faktički besplatan za posjetioca pojedinca.\nLovačke kuće se ne izdaju po osobi, nego se radi o zakupu objekta, pa je tako, na primjer, lovačka kuća na Orlovačkom jezeru, u kojoj može komotno da boravi četvoro ljudi, najpogodija za porodice.\nKako objašnjavaju u NP “Sutjeska” zakup ove kuće za jednu noć košta 100 KM, što znači da bi, naprimjer, četvoročlana porodica, kada se uzmu u obzir sva pravila za korištenje vaučera, mogla uz dva vaučera na ovom bajkovitom mjestu boraviti četiri dana uz doplatu od 200 maraka.\nSa agencijom na više destinacija\nPojedine turističke agencije su pripremile zanimljive pakete za koje se deo troškova može platiti vaučerom u vrednosti od 100 maraka. Većina tih ponuda podrazumeva obilazak više atraktivnih destinacija i noćenje na više različitih mesta, s tim što se u pravilu koristi prevoz autobusima agencije, te organizovani izleti, koji se, u nekim aranžmanima, posebno plaćaju.


Radio TV Stara Pazova - U nedelju u Novoj Pazovi humanitarni bazar za četvorogodišnjeg Veljka Savića iz Vojke\nU nedelju u Novoj Pazovi humanitarni bazar za četvorogodišnjeg Veljka Savića iz Vojke\nU nedelju 26. septembra u Novoj Pazovi, na platou ispred osnovne škole "Rastko Nemanjić Sveti Sava" biće organizovan humanitarni bazar za Veljka Savića iz Vojke.\nHumanitarno druženje biće od 10 do 16 časova, a organizatori najavljuju učešće brojnih humanih pojedinaca, udruženja i firmi u okviru zabavnog programa koji će okupiti muzičare, plesače, animatore, sportiste.\nČetvorogodišnji Veljko boluje od neizlečive bolesti, ne hoda i ne sedi samostalno .Uz svakodnevne logopedske vežbe, počeo je da govori. Mesečno mu je potrebno oko 100.000 hiljada dinara za najosnovnije potrebe i terapije. Neophodna su sredstva za laboratorijske analize, medikamente, medicinski potrošni materijal, ortopedska pomagala, terapije, specijalističke preglede, kao i za putne troškove.\nUkoliko i vi želite da pomognete u borbi za Veljkove prve korake, pošaljite 739 na 3030. Donaciju možete uplatiti i na dinarski račun: 160-555327-70.